Sagen vedrører spørgsmålet, om sagsøgerens tidligere betegnelse kan ændres, og om fordringen er overdraget til tredjemand
Ret: Retten i Viborg (1. instans)
Faggruppe: Civilsag — Almindelig civil sag
Sagsemner: Pengevæsen og kredit;

/

RETTEN I     VIBORG 
D O M

afsagt den 31. august 2021

Sag BS-47568/2020-VIB

Sparekassen Vendsyssel
(advokat Kristian Haagen Larsen)

mod

Sagsøgte
(advokat Erik Søjborg)

Denne afgørelse er truffet af Dommer.

Sagens baggrund og parternes påstande
Sagen vedrører spørgsmålet, om sagsøgerens tidligere
betegnelse kan ændres, og om fordringen er overdraget til
tredjemand.

Sagsøgeren, oprindeligt SALLING BANK A/S, nu Sparekassen
Vendsyssel, har fremsat følgende påstand:
Sagsøgte skal til sagsøgeren betale 99.650,93 kr. med rente
2,057 % pr. kvartal fra den 29. oktober 2017.

Sagsøgte, har fremsat påstand om principalt afvisning,
subsidiært frifindelse.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen



/

2

Kravet under sagen stammer fra et lån optaget af sagsøgte i den daværende
Salling Bank A/S. Seneste postering på lånekontoen var i 2011.
Gældens størrel-se er ubestridt.

Den 28. oktober 2020 registrerede Erhvervsstyrelsen, at Salling
Bank A/S var fusioneret med Sparekassen Vendsyssel med
sidstnævnte som fortsættende og førstnævnte som ophørende
virksomhed. Sagen er modtaget i retten den 29.
oktober 2020, hvor Salling Bank uanset det nævnte var anført som sagsøger.
Senere under sagen blev sagsøgeren opmærksom på fejlen og
anmodede retten om at måtte berigtige sagsøgerens betegnelse
til Sparekassen Vendsyssel, hvil-ket retten har tilladt.

Herefter er tvisten mellem parterne, om sagsøgeren har overdraget fordringen
mod sagsøgte til daværende Lindorff (nu Lowell Danmark A/S).
Denne skrev i 2016 til sagsøgte, bl.a., at fordringen mod ham
var overdraget til inddrivelse, og at fremtidige betalinger med
frigørende virkning alene kunne ske til selskabet.

Parternes synspunkter

Sparekassen Vendsyssel har i sit påstandsdokument bl.a. anført
følgende:

”Det bestrides, at der er grundlag for at afvise sagen.

Først og fremmest kan et krav i henhold til en kreditaftale som
andre formue-retlige pengekrav i almindelighed frit overdrages,
således at erhververen træ-
der i overdragerens sted over for skyldneren. Føres der retssag om et sådant
krav, kan erhververen indtræde i den oprindelige sagsøgers sted.

Det er ubestridt, at Sparekassen Vendsyssel i givet fald kan
indtræde i retssagen i stedet for Salling Bank A/S som følge af
fusionen mellem bankerne.

Derudover er det fast antaget i den juridiske litteratur og retspraksis, at retten
kan tillade en ændring i betegnelsen for sagsøger efter sagens
anlæg, jf. bl.a. U 2011.1724 H.

I denne sag var sagsøger i stævningen angivet som et selskab, der var ophørt
ved likvidation.

Selskabet var imidlertid fusioneret med et nyt selskab, hvortil
alle rettigheder og forpligtelser var overdraget til. Højesteret
tillod betegnelsen for sagsøger ændret til det nye selskab med
den begrundelse, at ændringen i betegnelsen for sagsøger ikke i
sagen havde nogen betydning for sagsøgtes procesførelse.



/

3

Den omstændighed, at sagsøgeren i denne sag ved en fejl blev
angivet som Sal-ling Bank A/S, har ikke haft nogen betydning
for Sagsøgtes proces-førelse. Sagsøgte har fra sagens anlæg haft
kendskab til, hvad sa-gen drejer sig om, ligesom han har haft
mulighed for at varetage sine interesser.

Det har derfor ingen betydning for Sagsøgte, at betegnelsen for
sagsøger ændres til Sparekassen Vendsyssel. Dertil kommer i
øvrigt, at Sagsøgte først protesterede imod ændringen af
sagsøgeren på et meget sent tidspunkt under sagens
forberedelse”.

Sagsøgte har i sit påstandsdokument bl.a. anført følgende:

”Til støtte på afvisningspåstanden gøres det således
gældende, at sagsøgeren er opløst før sagens anlæg og derfor
ikke har partsevne.

..

at sagsøger ikke længere er rette kreditor, idet fordringen er
overdraget til Lin-dorff, der nu har skiftet navn til Lowell
Danmark a/s” .

Rettens begrundelse og resultat

Retten har i henhold til retsbog af 12. august 2021 tilladt
sagsøgeren at ændre dennes betegnelse til den nuværende.

For så vidt angår spørgsmålet, om kravet mod sagsøgte er
overdraget til Lin-dorff (nu Lowell Danmark A/S), bemærkes, at
det fremgår af sagens bilag H, at
Lindorff henvendte sig til sagsøgte på vegne Salling Bank, og at gælden var
overdraget Lindorff ”til inddrivelse” . Denne ordlyd må
naturligt forstås som en meddelelse om, at Salling Bank havde
overgivet den misligholdte fordring til inkasso, ikke eje, og
sagsøgeren har da også bestridt, at fordringen er tiltrans-porteret
Lowell Danmark. Det kan på denne baggrund ikke tillægges
afgørende
betydning, at det af brevet til sagsøgte fremgår, at de fremtidige indbetalinger
med frigørende virkning alene kunne ske til Lindorff.

Retten lægger derfor til grund, at der ikke er sket overdragelse
af fordringen. Hverken den senere frigivelse af sikkerhed i en
livsforsikring eller de skete ind-beretninger til
skattemyndighederne om, hvem der var kreditor på fordringen,
kan føre til andet resultat.



/

Da der ikke i øvrigt er rejst indvendinger mod kravet, tages sagsøgerens på-
stand i påstandsdokumentet til følge.



/

4

Sagsomkostningerne er efter sagens værdi, forløb og udfald
fastsat til dækning af advokatudgift med 20.000 kr. og af
retsafgift med 2.700 kr. Sagsøgeren er ikke momsregistreret.

THI KENDES FOR RET: 

Sagsøgte skal til Sparekassen Vendsyssel betale 99.650,93 kr.
med rente 2,057% pr. kvartal fra den 29. oktober 2017.

Sagsøgte skal til Vendsyssel Bank betale sagsomkostninger med
22.700 kr.

Beløbene skal betales inden 14 dage.

Sagsomkostningerne forrentes efter rentelovens § 8 a.



/

 




/





/